RHAN 4

Amrywiol ac atodol

Rheoliadau sy'n gysylltiedig â gweithredu'r cwricwlwm lleol
46
1
Os yw Gweinidogion Cymru o'r farn a grybwyllir yn is-adran (2), cânt wneud darpariaeth drwy reoliadau, at ddibenion penodedig deddfiad, ynghylch yr amgylchiadau—
a
pan fo, neu pan na fo, person i'w ystyried—
i
yn un y mae addysg yn cael ei darparu ar ei gyfer mewn ysgol;
ii
yn ddisgybl ofrestredig ysgol neu riant cofrestredig disgybl o'r fath;
iii
yn un sydd mewn ysgol;
iv
yn un sy'n mynychu ysgol neu'n bresennol ynddi;
v
yn un sy'n cael addysg mewn ysgol;
vi
yn un sy'n astudio, neu'n bwriadu astudio, mewn ysgol;
vii
yn un sy'n cael ei dderbyn i ysgol neu y gwrthodwyd ei dderbyn i ysgol;
viii
yn un sy'n gwneud cais i gael ei dderbyn i ysgol, yn cynnig derbyn person i ysgol, yn derbyn neu'n gwrthod derbyn cais person i gael ei dderbyn i ysgol neu'n penderfynu derbyniadau i ysgol;
ix
yn un sydd wedi penderfynu ym mha ysgol y darperir addysg i blentyn;
x
yn un y caniateir codi taliadau ar ei gyfer ynghylch cael ei dderbyn i ysgol a gynhelir.
b
pan fo, neu pan na fo, trefniadau ar gyfer darparu addysg ar ran ysgol i'w hystyried yn drefniadau derbyn;
c
pan fo, neu pan na fo, trefniadau ar gyfer galluogi mynegi dymuniadau ynghylch ym mha ysgol y mae'r person sy'n mynegi'r dymuniad yn dymuno y darperir addysg ar ei gyfer ei hun neu ar gyfer person arall yn gymwys;
d
pan fo, neu pan na fo, person i'w ystyried—
i
yn un sy'n cael addysg neu hyfforddiant mewn sefydliad yn y sector addysg bellach;
ii
yn un sy'n mynychu'r sefydliad hwnnw, neu'n bresennol ynddo;
iii
yn fyfyriwr y sefydliad hwnnw, neu'n fyfyriwr sydd ynddo;
iv
yn un sy'n astudio, neu'n bwriadu astudio, yn y sefydliad hwnnw;
v
yn un sy'n gwneud cais i gael ei dderbyn i'r sefydliad hwnnw, yn cynnig derbyn person i'r sefydliad hwnnw, yn derbyn neu'n gwrthod derbyn cais person i gael ei dderbyn i'r sefydliad hwnnw, yn dethol person i gael ei dderbyn i'r sefydliad hwnnw neu'n penderfynu derbyniadau i'r sefydliad hwnnw;
vi
mewn perthynas â'r sefydliad hwnnw, yn berson anabl.
2
Y farn yw bod y ddarpariaeth yn angenrheidiol, yn ddymunol neu'n hwylus mewn cysylltiad â gweithredu'r diwygiadau a wnaed i Ddeddf Addysg 2002 (p. 32) a Deddf Dysgu a Medrau 2000 (p. 21) gan Ran 2 o'r Mesur hwn.
3
Mae'r dibenion y caniateir eu pennu o dan is-adran (1) yn cynnwys y rhai sy'n ymwneud â gwneud rheoliadau neu orchymyn o dan ddeddfiad.
4
Yn yr adran hon mae “deddfiad” yn cynnwys deddfiad—
a
sydd wedi'i gynnwys yn y Mesur hwn; neu
b
sydd wedi'i gynnwys mewn Deddf Seneddol neu un o Fesurau Cynulliad Cenedlaethol Cymru a gaiff ei basio ar ôl pasio'r Mesur hwn.

Mân ddiwygiadau a diwygiadau canlyniadol
47
Mae'r Atodlen yn cynnwys mân ddiwygiadau a diwygiadau canlyniadol.

Gorchmynion a rheoliadau
48
1
Mae unrhyw bŵer sydd gan Weinidogion Cymru i wneud rheoliadau neu orchymyn o dan y Mesur hwn yn arferadwy drwy offeryn statudol.
2
Mae unrhyw bŵer o'r fath yn cynnwys pŵer—
a
i wneud darpariaeth wahanol ar gyfer achosion gwahanol;
b
i wneud darpariaeth yn gyffredinol neu mewn perthynas ag achosion penodol;
c
i wneud y cyfryw ddarpariaeth gysylltiedig, darpariaeth atodol, darpariaeth drosiannol neu'r cyfryw ddarpariaeth arbed ag y gwêl Gweinidogion Cymru'n dda ei gwneud.
3
Mae unrhyw offeryn statudol sy'n cynnwys rheoliadau a wneir o dan y Mesur hwn yn ddarostyngedig i gael ei ddiddymu yn unol â phenderfyniad gan Gynulliad Cenedlaethol Cymru.

Cychwyn
49
1
Daw adrannau 46, 48, 50 a'r adran hon i rym ar ddiwedd cyfnod o ddau fis sy'n dechrau ar y diwrnod y cymeradwyir y Mesur hwn gan Ei Mawrhydi yn Ei Chyngor.
2
Daw gweddill darpariaethau'r Mesur hwn i rym ar y diwrnod y bydd Gweinidogion Cymru yn ei bennu drwy orchymyn. Caniateir i ddiwrnodau gwahanol gael eu pennu at ddibenion gwahanol.

Enw byr
50
Enw'r Mesur hwn yw Mesur Dysgu a Sgiliau (Cymru) 2009.
S. 47 in force at 7.12.2009 for specified purposes by S.I. 2009/3174, art. 2(1)(q)
S. 47 in force at 19.1.2011 in so far as not already in force by S.I. 2011/97, art. 2(1)(o)
Word in s. 46(2) substituted (30.4.2021) by Curriculum and Assessment (Wales) Act 2021 (asc 4), s. 84(1), Sch. 2 para. 58 (with savings and transitional provisions in S.I. 2022/111, regs. 1, 3)